דרך שתי נקודות
כוכב צעיר התחתן עם כוכבה; ובפנים דובר גרמנית על סכנה קרובה.; רציתי להיזכר בזמר וזכרתי רק את המשפט; כי דרך שתי נקודות עובר רק קו ישר אחד.; כלב עזוב רדף אחרינו לאורך הרחוב; צעקתי, ידיתי אבן, ולא רצה לעזוב.; אחר כך אבדנו לו וגם הוא אבד.; דרך שתי נקודות עובר רק קו ישר אחד.; בכייך הקטן מספיק להרבה כאבים,; כמו קטר המושך קרונות רבים; מתי נשוב הביתה? חכי עוד מעט; כי דרך שתי נקודות עובר רק קו ישר אחד.; לפעמים השמש זכר, לפעמים נקבה,; לפעמים אנחנו שניים, לפעמים יותר מרבבה.; לפעמים אינני יודע מי יחזיק אותנו ביד; אבל דרך שתי נקודות עובר רק קו ישר אחד.; חיינו שבכתב היו לחיינו שבעל פה.; חיינו שבעולם הבא לחיינו שבזה.; חיינו הממהרים וחיינו העוברים לאט.; דרך שתי נקודות עובר רק קו ישר אחד.; 